
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

H O T Ă R Â R E

Privind, modificarea Hotărârii Consiliului Local al Municipiului Focşani nr. 103/2008, 

             privind aprobarea organigramei, statului de funcţii şi numarului de  personal 

             pentru Primaria Municipiului Focsani, cu modificările şi completările ulterioare

              Consiliul local al municipiului Focsani, judetul  Vrancea, intrunit  in sedinta ordinara;

          - analizand  proiectul  de  hotarare initiat de domnul Primar al municipiului Focsani si raportul  Direcţiei  resurse   umane   şi  coordonare unităţii subordonate înregistrat la nr. 22899 / 13 mai 2009 prin care  se  propune  modificarea Hotărârii Consiliului Local al Municipiului Focşani nr. 103/2008, privind aprobarea organigramei, statului de funcţii şi numarului de  personal pentru Primaria Municipiului Focsani, cu modificările şi completările ulterioare, precum si avizul favorabil al Comisiei pentru buget, finante, investitii, libera initiativa, economic si servicii publice;

     -  în temeiul art. 9, alin. (1) din Ordonanţa Guvernului României nr. 6/2007 privind unele masuri de reglementare a drepturilor salariale si a altor drepturi ale functionarilor publici pana la intrarea in vigoare a legii privind sistemul unitar de salarizare si alte drepturi ale functionarilor publici, precum si cresterile salariale care se acorda functionarilor publici in anul 2007, aprobată prin Legea nr. 232/2007, modificată şi completată prin Ordonanţa Guvernului României nr. 9/2008, aprobată prin Legea nr. 238/2008, cu modificările ulterioare;

         - în conformitate cu prevederile  Ordinului nr. 119/2009 pentru modificarea şi completarea Normelor metodologice de aplicare a Legii nr. 50/1991 privind autorizarea executării lucrărilor de construcţii, aprobate prin Ordinul ministrului transporturilor, construcţiilor şi turismului nr. 1.430/2005 emis de Ministerul Dezvoltării Regionale şi Locuinţei;
         - in baza art. 36,alin.(3), lit. “b” si in temeiul art. 45, alin. (1) din Legea nr.215/2001 privind administratia publica locala, republicata in 2007, cu modificările şi completările  ulterioare;
H O T A R A S T E:

   Art. 1.  Modificarea Hotărârii Consiliului Local al Municipiului Focşani nr. 103/2008  privind aprobarea organigramei, statului de funcţii şi numarului de personal pentru Primaria Municipiului Focsani, modificată prin Hotărârile Consiliului Local al Municipiului Focşani nr. 143/2008, nr. 18/175/2008,    nr. 76/233/2008,  nr. 115/272/2008 şi nr. 57/2009,  astfel:

a) Anexa nr. 1 privind Organigrama şi numărul de personal al Primăriei Municipiului Focşani se modifică după cum urmează:

(1) Compartimentul protecţia muncii, sănătate îşi schimbă denumirea în Compartiment securitate şi sănătate în muncă;

(2)   Inspectoratul de protecţie civilă îşi schimbă denumirea în Compartiment de protecţie civilă;

(3)   Compartimentul acord unic din cadrul Serviciului urbanism se desfiinţează, iar cele două posturi din cadrul acestui compartiment trec, unul la Compartimentul autorizări unde numarul posturilor creste de la 7 la 8, şi unul la Compartimentul disciplina în construcţie unde numarul posturilor creste de la 3 la 4.

b) Anexa nr. 2 privind Statul de funcţii pentru Primăria Municipiului Focşani se modifică după cum urmează:


(1)  Transformarea postului de inspector, clasa I, gradul profesional debutant, care figurează la Serviciul comunitar de cadastru şi agricultură - Compartimentul cadastru,   la nr. curent 3, în post de inspector, clasa I, gradul profesional asistent, treapta 3 de salarizare.

(2) Compartimentul protecţia muncii, sănătate îşi schimbă denumirea în Compartiment securitate şi sănătate în muncă;

(3)   Inspectoratul de protecţie civilă îşi schimbă denumirea în Compartiment de protecţie civilă;

(4)   Desfiinţarea Compartimentului acord unic din cadrul Serviciului urbanism şi trecerea unui post de referent de specialitate, clasa a II-a, gradul profesional superior, treapta 1 de salarizare la Compartimentul autorizări şi a unui post de referent de specialitate, clasa a II-a, gradul profesional superior, treapta 1 de salarizare  la Compartimentul disciplina în construcţie. Totalul posturilor din cadrul Serviciului urbanism rămâne acelaşi – 13.
                Art. 2.  Prezenta   hotarare   va    fi  comunicata  de  catre  Directia   administratie publica locala, compartimentelor, birourilor, serviciilor si Primarului municipiului Focsani, care va asigura executarea acesteia  prin Directia administratie publica locala, Directia resurse umane si coordonare unitati subordonate si Directia economica.
PRESEDINTE DE SEDINTA,

              Colin Adrian                                                 Contrasemneaza,
                                                                          SECRETARUL MUNICIPIULUI 

                                                                                      FOCSANI

                                                                                   Corhana Eduard Marian
Municipiul Focsani, 26 mai 2009

